ตัดไหมหลังผ่าฟันคุด บอกแผลไม่ติดเชื้อ แต่แก้มยังบวมอยู่ กดเจอก้อนแข็ง พยามบีบให้เลือดออกมา เจ็บมากๆ แต่บอกไม่ได้เอาออกให้หมด ที่เหลือให้ไปประคบอุ่นและไม่ได้ให้ยามา อยากถามว่า ก้อนเลือดฮีมาโตมาในปากอันตรายไหม แล้วทำยังไงให้หาย เพราะตอนนี้เวลากดที่แก้มยังเจ็บอยู่
สวัสดีค่ะ การผ่าฟันคุดเป็นการทำการหัตถการที่มีแผลอย่างนึง หลังทำอาจมีอาการปวด บวม แดงได้ใน 1-3 วันแรก หลังจากนั้นอาการจะค่อยๆน้อยลงเรื่อยๆ เลือดอาจจะไหลซึมจากแผลได้ภายใน 24 ชั่วโมงแรก ทันตแพทย์มักใช้ผ้าก๊อซสะอาดกดหยุดเลือดเอาไว้ หากเลือดหยุดไหลแล้วสามารถเอาออกเองได้ อาจจะเห็นเป็นลิ่มเลือดที่แผลซึ่งจะสลายไปได้เองการมีก้อนเลือดดังกล่าวมา หากไม่ได้มีโรคประจำตัวเกี่ยวกับการแข็งตัวของเลือดที่ผิดปกติ หรือรับประทานยาต้านการแข็งตัวของเลือดอยู่ ไม่ใช่ภาวะอันตราย สามารถสลายไปได้เอง แต่หากมีภาวะหรือกินยาดังกล่าวมา ควรแจ้งให้แพทย์ทราบการดูแลตัวเองเบื้องต้น รับประทานอาหารอ่อนๆ ที่ไม่ต้องเคี้ยวมาก บ้วนปากเบาๆด้วยน้ำสะอาดหรือน้ำเกลืออุ่นๆ แปรงฟันได้เบาๆวันละ 2 ครั้ง รับประทานยาแก้ปวด ยาแก้อักเสบที่ไม่ใช่สเตียรอยด์หรือยาแก้ปวดกลุ่มที่มีอนุพันธ์มอร์ฟีนอ่อนๆ ที่แพทย์จ่ายมาได้